cyanic-selkie/wikianc huggingface dataset:
Suomalainen kansanrunous
pienois|pysty|Runonlaulajia kuvattuna vuonna 1897. Suomalaisen kansanrunouden juuret ulottuvat pitkälle esihistoriaan. Otaksutaan, että kalevalamitta, joka on yhteinen suomalaiselle, karjalaiselle ja virolaiselle kansanrunoudelle, on peräisin kanta­suomalaiselta ajalta, joka ajoittuu varhaiselle rauta­kaudelle.
1930-luvun lama
1930-luvun lama Suomessa
Aiheesta väitelleen Jarmo Peltolan mukaan 1930-luvun lama merkitsi ennen kaikkea työttömyyttä, työajan lyhennyksiä ja palkanalennuksia. Lama oli Peltolasta vaikutuksiltaan ja seurauksiltaan merkittävämpi ja pitkäaikaisempi kuin aikaisemmin on ymmärretty. 1920-luvun lopulla alkanut lama kesti monessa perheessä pitkälle 1930-luvun jälkimmäiselle puoliskolle. Kokemuksena se asettuu työläissuvuissa jopa Suomen sisällissodan ja toisen maailmansodan rinnalle.
Suomalainen kansanrunous
1800-luvulla alkaneilta kansanrunojen keräysmatkoilta on koottu maailman suurin kansanrunousarkisto, jonka kortistoissa on noin 2,2 miljoonaa korttia. Keräysmatkoja rahoitti Suomalaisen Kirjallisuuden Seura, jonka varojen turvin esimerkiksi Elias Lönnrot teki kymmenen perinteen keräysmatkaa. Hän kokosi omista ja muiden löytämistä runoista Kalevalan ja Kantelettaren ja toimitti satu- ja arvoituskokoelmia. SKS:n Suomen kansan vanhat runot -sarjan 33 kirjaa julkaistiin vuosina 1908–1948.
Historia
Matti Kuusen 1950-luvulla kehittämän tyylikausiteorian mukaan kulttuuri­heeroksia ja maailman syntyä kuvaava myyttinen eeposrunous on varhaisempaa kuin niin sanottu sankarirunous, jota edustavat varsinkin Sammon ryöstö -runo, saarelaisepiikka ja samaaniepiikka. Sotaisa sankarirunous on Kuusen mukaan syntynyt keskisen ja myöhäisen rautakauden kuluessa. Sankarirunouden alkuperä on eri tutkimuksissa yhdistetty Länsi-Suomeen tai Laatokan Karjalaan.
Kansanrunojen keräys
Ensimmäiset kirjalliset tiedot suomalaisesta kansanrunoudesta ovat Mikael Agricolan Psalttarin käännöksen esipuheessa vuodelta 1551 ja Jacobus Finnon virsikirjassa 1580-luvulta. Piispa Petrus Bång julkaisi ensimmäisen näytteen, karhurunon, vuonna 1675. Daniel Juslenius käsitteli suomalaista kansanrunoutta väitöskirjassaan Aboa vetus et nova (1700) ja Henrik Gabriel Porthan väitöskirjassa Dissertatio de poësi Fennica (1766–78). Porthanin oppilaita olivat Kristfrid Ganander ja Kristian Erik Lencqvist, jotka myös keräsivät ja tutkivat kansanrunoutta.
1800-luvun alussa kansanrunoutta keräsivät Johann Gottfried von Herderin innostamina Anders Johan Sjögren, Kaarle Aksel Gottlund, Abraham Poppius ja Adolf Ivar Arwidsson. Gottlund lausui vuonna 1817 ensimmäisenä ajatuksen runojen kokoamisesta yhtenäiseksi kokoelmaksi, ja ensimmäisen yrityksen siihen teki R. von Becker kirjoituksessaan Väinämöisestä Turun Wiikko-Sanomissa vuonna 1820.
Zacharias Topelius julkaisi 1822–1831 viisi vihkoa Suomen kansan vanhoja runoja. Topeliuksen ja von Beckerin työn jatkajana Elias Lönnrot julkaisi keräämänsä runot ensin nimellä Kanteletar (1829–1831) ja sitten laajemmassa kokoelmassa Kalevala (1835, 1849).
Diarra
Diarra on länsiafrikkalainen sukunimi, joka viittaa seuraaviin henkilöihin:
Muita merkityksiä
Gusev-kraatteri
thumb|250px|Spiritin laskeutumisalue sijaitsee melko lähellä keltaisen ellipsin keskipistettä Gusev-kraatteri on venäläisen tähtitieteilijän Matvei Gusevin mukaan nimetty kraatteri Marsissa lähellä päiväntasaajaa. Kraatterin halkaisija on 160 km.
Spirit-luotain laskeutui kraatteriin 3. tammikuuta 2004. Mönkijän tekemät havainnot viittaavat siihen, että kraatterissa on ollut muinoin järvi. Kiertoradalla olevien luotainten kuvissa näkyy 900 kilometriä pitkä muinainen laakso (joenuoma, kuvassa alhaalla), joka johtaa Guseviin.
Meri (nimi)
Meri on suomalainen naisen etunimi.
Nimi johtuu todennäköisesti suomen sanasta meri. On kuitenkin arveltu, että sen käyttöön nimenä olisi vaikuttanut myös sitä äänteellisesti muistuttava Maria-nimen englantilainen muoto Mary.
Vuoden 2019 loppuun mennessä nimi Meri on Digi- ja väestötietoviraston tietojen mukaan annettu 6 076 naiselle ja muutamalle miehelle.
Power!!
Power!! on Shizuru Seinon luoma manga. Sen päähenkilö, Kyo Aizawa -niminen tyttö aloittaa lukion pojaksi pukeutuneena, että hän pääsisi lukion poikien koripallojoukkueeseen isänsä tahdosta. Suomeksi Powerin kaikki kymmenen osaa ilmestyivät vuosina 2008–2009 Egmontin julkaisemina.
Juoni
Kyo Aizawa on tyttö jonka isä on hulluna koripalloon. Hänen unelmansa oli päästä pelaamaan NBA:han, mutta vammansa takia hän ei voinut. Niinpä kun he muuttivat, hän maanitteli tyttärensä, Kyon, Seisyun lukioon, joka on kuuluisa kahdesta asiasta: söpöistä tyttöjen koulupuvuista, sekä poikien nopeasta ja hurjasta koripallojoukkueesta. Kun Kyo sai univormunsa, hän oli järkyttynyt havaittuaan ettei ollutkaan saanut tyttöjen söpöa koulupukua vaan poikien univormun. Vasta sitten hän tajusi isänsä suunnitelman, saada Kyo poikana pelaamaan huippuluokan koripallojoukkueeseen.
Sen sijaan että tarina keskittyisi koripalloon, se keskittyy suurimmaksi osaksi Kyoon ja siihen miten han alkaa pikkuhiljaa pitää huonetoveristaan Chiharu Eniwasta. Vaikka Kyo yrittää pitää oikean identiteettinsä salassa, Chiharu lopulta saa selville totuuden.
Ville Toivonen (yleisurheilija)
Ville Petteri Toivonen (s. 8. huhtikuuta 2002 Ähtäri) on suomalainen kymmenottelija. Hän edustaa Ähtärin Urheilijoita.
Kalevan kisoista Toivonen on saavuttanut kymmenottelun pronssia vuosina 2020 ja 2022. Ennätyksekseen Toivonen on kymmenottelussa otellut pisteet 7152 vuonna 2020.
Toivonen on sijoittunut neljänneksi U20 MM-kilpailuissa Nairobissa 2021 ja viidenneksi U20 EM-kilpailuissa Virossa 2021. Hän on edustanut Suomea sekä aikuisten että nuorten Ruotsi-maaottelussa ja PM-moniotteluissa.
Myös Ville Toivosen isoveli Juuso Toivonen kilpailee kymmenottelussa.
Sulkapallo Pan-Amerikan kisoissa 2019
right|230px Sulkapallossa kilpailtiin Pan-Amerikan kisoissa 2019 29. heinäkuuta – 2. elokuuta 2019. Kilpailut käytiin National Sports Villagessa. Sekä miehille että naisille oli yksin- ja kaksinpelit. Näiden lisäksi pelattiin sekakaksinpeli. Menestynein maa oli Kanada, joka voitti yhteensä kahdeksan mitalia ja neljä kultamitalia.
Likvida
Likvidat (latinan adjektiivista liquidus 'sula, juokseva; heleä') ovat approksimanttien luokkaan kuuluvia äänteitä, joiden hankaushäly on pienempi kuin frikatiiveilla mutta suurempi kuin puolivokaaleilla. Likvidat jaetaan edelleen lateraaleihin eli L-äänteisiin ja tremulantteihin eli R-äänteisiin.
Christopher Boardman
Christopher Alan Boardman (11. kesäkuuta 1903 Norwich – 29. syyskuuta 1987 Norwich) oli brittiläinen purjehtija.
Boardman opiskeli Dartmouthin Royal Naval Collegessa ja Trinity Collegessa Cambridgen yliopistossa. Valmistuttuaan hän siirtyi Colman's Mustard -perheyrityksen palvelukseen ja sen hallitukseen. Boardman kilpaili vuoden 1936 kesäolympialaisissa Berliinissä ja voitti Lalagella kultaa 6mR-luokassa. Hän toimi perämiehenä. Myös hänen veljensä Humphrey Boardman oli olympiaurheilija.
HMS Jackal (F22)
HMS Jackal (viirinumerot F22 ja 1940 alkaen G22) oli Britannian kuninkaallisen laivaston J-luokan hävittäjä toisessa maailmansodassa.
Valmistus
Alus tilattiin 25. maaliskuuta 1937 vuoden 1936 laivasto-ohjelmassa John Brown and Companyltä Clydebankistä, missä köli laskettiin 24. syyskuuta 1937. Alus laskettiin vesille 25. lokakuuta 1938 ja valmistui 31. maaliskuuta 1939.
Palvelus
Miehistön koulutuksen päätyttyä alus liittyi 14. huhtikuuta Kotilaivaston 4. hävittäjälaivueeseen, jossa se oli lukuun ottamatta huoltoja ja korjauksia. Alus siirrettiin 31. elokuuta laivueen mukana sodanajan sijoituspaikkaansa Humberiin, missä se oli syyskuussa J-luokan aluksista muodostetussa 7. hävittäjälaivueessa. Alus suojasi 6. syyskuuta Pohjanmerellä HMS Januksen ja HMS Junon kanssa SS Bataviaa, joka kuljetti Berliinin suurlähetystön henkilöstöä, Massin majakkalaivalta Tonguen majakkalaivalle. Laivue siirtyi lokakuussa Plymouthiin ja edelleen Rosythiin suojaamaan 2. risteilijäviirikköä.
Alus vaurioitui 14. lokakuuta kolaroidessaan Kirkwallissa Januksen kanssa, minkä seurauksena se matkasi Scapa Flowhun korjattavaksi sekä huoltoon. Seuraavana päivänä aloitettiin korjaukset telakalla, mistä se palasi palvelukseen 24. lokakuuta suojaamaan Pohjanmeren saattueita. Alus oli huollettavana 8. marraskuuta alkaen Amos & Smithin telakalla Grimsbyssä, mistä se palasi palvelukseen 21. marraskuuta.
Vuoden 1940 alun alus suojasi saattueita, kunnes se kolaroi 28. helmikuuta Pohjanmerellä ruotsalaisen rahtialuksen SS Storforsin kanssa. Rahtialus upposi ja Jackal vaurioitui pahooin. Janus saattoi vaurioituneen aluksen Tyneen. Alus siirrettiin seuraavana päivänä Blyth Dry Dockin telakalle korjattavaksi, mistä se palasi 18. huhtikuuta palvelukseen.
Taistelu Norjasta
Alus suojasi 20. huhtikuuta joukkojenkuljetusaluksia St. Magnus, St. Sunniva ja Cedar Bank Aberdeenistä Andalsnesiin. Seuraavana päivänä Cedar Bank upposi torpedon osuttua. Jackal erkani saattueesta matkaten Rombaksfjordiin. Seuraavana päiväänä alus tuki maihinnousseita joukkoja.
Alus suojasi 29. huhtikuuta HMS Javelinin kanssa risteilijä HMS Glasgow'n Moldeen, jossa risteilijään nousi Norjan kuningas Haakon sekä hallituksen jäseniä. Alukselle kuormattiin myös Norjan pankin kultavaranto. Osasto siirtyi kuormauksen jälkeen Tromssaan. Alus suojasi 10. toukokuuta Javelinin kanssa saattueita Norjaan, jonne saavuttuaan se erkani seuraavana päivänä saattueesta tukemaan Mon maihinnousua. Alus tulitti 12. toukokuuta HMS Enterprisen kanssa maihinnousualuetta, jolloin ne joutuivat ilmahyökkäykseen. Alus saattoi 12. toukokuuta rannikkohöyryn Bodöhön vapauduttuaan Mon alueen tehtävistään, minkä jälkeen alus liitettiin Noren alaisuuteen. Alus lähti Scapa Flowhun suojaten pahoin vaurioituneen HMS Pelicanin Andalsnesista Kirkwalliin.
Kanaalin taisteluissa Noren alaisuudessa
Alus hyökkäsi 25. toukokuuta East Anglian rannikolla tuloksetta Saksan laivaston sukellusvenettä U-9 vastaan. Belgian ja Alankomaiden evakuointien jälkeen alus aloitti saksalaisten maihinnousuvalmistelujen häiritsemisen ja seurannan. Alus suojasi 4. heinäkuuta Jaguarin kanssa apumiinalaiva HMS Teviot Bankia, joka rakensi itärannikonsulkua operaatiossa BS21. Operaatiosta vapauduttuaan alus jatkoi saksalaisten maihinnousuvalmistelujen häirintää, kunnes se siirrettiin syyskuussa Kotilaivastoon Scapa Flowhun. Alus suojasi 11. syyskuuta HMS Versatilen, HMS Vimyn ja HMS Electran kanssa apumiinalaivoja HMS Southern Prince, HMS Port Napier, HMS Port Quebec ja HMS Menestheus rakennettaessa pohjoistasulkua operaatiossa SN41. Operaatiosta vapauduttuaan alus palasi Pohjanmeren valvontatehtäviin.
Alus siirrettiin 2. lokakuuta 5. hävittäjälaivueeseen estämään saksalaisten iskut rannikkosaattueisiin. Alus siirtyi tehtävänsä vuoksi Plymouthiin. Alus suojasi 10. lokakuuta Javelinin, HMS Jupiterin, Jaguarin, HMS Kashmirin ja HMS Kiplingin kanssa taistelulaiva HMS Revengeä Cherbourgin tulituen aikana. Seuraavana päivänä alus osallistui tulitukseen muun osaston mukana. Palattuaan 12. lokakuuta Portsmouthiin se erkani osastosta palaten Plymouthiin.
Alus partioi 20. marraskuuta Javelinin, Jupiterin, HMS Jerseyn ja Kashmirin kanssa Lands Endin ja Start Pointin välillä kohdatakseen kolme Saksan laivaston hävittäjää. Seuraavana päivänä osasto taisteli Z20 Karl Galsteria, Z10 Hans Lodyä ja Z15 Erich Steinbrinckiä vastaan, jotka irtosivat taistelusta laukaistuaan torpedonsa. Torpedo-osumista vaurioituneelta Javelinilta siirrettiin 30. marraskuuta haavoittuneita Jackalille, joka toimitti heidät Plymouthiin. Alus määrättiin joulukuussa huollettavaksi ja se siirrettiin 5. joulukuuta Humber Graving Dock & Engineering Companyn telakalle, mistä se palasi 10. tammikuuta 1941. Alus siirtyi Clydeen aloittaakseen saattueiden suojaamisen.
Alus liittyi 12. tammikuuta Clydessä HMS Beaglen, HMS Fearlessin, HMS Harvesterin, HMS Highlanderin, HMS Leamingtonin, HMS Lincolnin, HMS Vansittartin ja HMS Watchmanin kanssa saattueeseen WS5B, josta se erkani muun paikallissuojueen mukana 16. tammikuuta palaten Clydeen. Alus jatkoi edelleen matkaansa Plymouthiin palaten Kanaalin alueen saattueiden suojaksi. Alus suojasi 20. helmikuuta HMS Impulsiven, HMS Intrepidin ja HMS Icaruksen miinanlaskua Brestin edustalle yhdessä HMS Kellyn, Kiplingin ja Kashmirin kanssa operaatiossa GS. Alus suojasi 19. maaliskuuta samojen alusten miinanlaskua Île-de-Batzin edustalla operaatiossa GU ja uudelleen Brestin edustalla 28. maaliskuuta operaatiossa GX. Alus suojasi seuraavana päivänä miinalaiva HMS Abdielia operaatiossa GY, joka peruutettiin ennen määränpäähän saapumista miinalaivan konerikon vuoksi.
Välimeren laivastossa
Huhtikuussa alus määrättiin laivueen mukana Välimeren laivastoon. Alus lähti 2. huhtikuuta Gibraltarille, jossa se liittyi 24. huhtikuuta Force S:ään Kashmirin, Kellyn, Kiplingin, HMS Kelvinin ja Jerseyn kanssa suojatakseen Abdielia ja HMS Didoa operaatio Salientissa. Operaatiosta vapauduttuaan alus jatkoi 27. huhtikuuta matkaansa Maltalle, jonne se saapui seuraavana päivänä liittyen Force K:hon. Alus lähti 1. toukokuuta Maltalta Kellyn, Jerseyn ja Kelvinin kanssa akselivaltojen huoltosaattueiden tuhoamismatkalle. Seuraavana päivänä alus jäi ansaan Maltan Suureen satamaan Jerseyn upottua miinaan ajettuaan sataman suulle. Alus lähti 9. toukokuuta Maltalta liittyäkseen HMS Ajaxin, Didon, HMS Orionin ja HMAS Perthin muodostamaan osastoon, jonka tehtävänä oli suojata operaatio Tiikerin saattue Sisilian kapeikon läpi. Seuraavana päivänä alus erkani saattueesta kohdattuaan Välimeren laivaston lähettämän osaston. Alus tulitti 11. toukokuuta Benghazin satamaa paluumatkalla Maltalle, jolloin se joutui ilmahyökkäykseen. Alus saapui seuraavana päivänä Maltalle.
Alus lähti 21. toukokuuta Maltalta liittyäkseen Kreetan puolustukseksi koottuihin laivastoyksiköihin. Seuraavana päivänä se oli Kreetan edustalla liittyen Välimeren laivastoon, josta se erkani pelastamaan Saksan ilmavoimien upottaman risteilijä HMS Gloucesterin eloonjääneitä. Alus hyökkäsi 23. toukokuuta Kellyn, Kelvinin ja Kashmirin kanssa saksalaisia maihinnousuosastoja vastaan, jolloin alukset joutuivat voimakkaaseen ilmahyökkäykseen. Kelly ja Kashmir tuhoutuivat. Jäljelle jääneet alukset etsivät maihinnousualuksia Kisamoksesta sekä Canneanlahdelta, minkä jälkeen ne palasivat Aleksandriaan.
Alus osallistui 22. heinäkuuta operaatio Substancen harhautusoperaatioon MD5:een, minkä jälkeen alus oli rannikkosaattueiden suojana sekä tuki maajoukkoja. Syyskuussa alus osallistui operaatio Halberdin harhautusoperaatioon suojaten raskaita aluksia. Lokakuussa alus tuki Tobrukin piiritettyä varuskuntaa.
Alus suojasi 25. marraskuuta taistelulaiva HMS Barhamia, jonka Saksan laivaston sukellusvene U-81 torpedoi Libyan rannikolla. Alus osallistui tuloksettomaan sukellusvenejahtiin sekä tuhoutuneen aluksen eloonjääneiden pelastamiseen. Se joutui 30. marraskuuta Dernassa ilmahyökkäykseen, jolloin se vaurioitui pahoin torpedon osuttua. Alus siirrettiin 2. joulukuuta Aleksandriassa telakalle korjattavaksi.
Huhtikuussa 1942 telakalla ollut alus siirrettiin 14. hävittäjälaivueeseen. Se oli 10. toukokuuta HMS Jerviksen, Kiplingin ja HMS Livelyn kanssa etsimässä akselivaltojen Benghaziin matkannutta saattuetta. Seuraavana päivänä osasto joutui ilmahyökkäykseen, jolloin Lively tuhoutui 10 merimailia Tobrukista koilliseen vieden mukanaan 76 miehistönjäsentä. Ilmahyökkäysten jatkuessa Jackalin takakannella räjähti pommi sytyttäen aluksen tuleen. Ainoa hyökkäyksestä selvinnyt Jervis otti vaurioituneen aluksen hinaukseen. Jerviksen hinatessa 12. toukokuuta palavaa Jackalia tulipalo riistäytyi hallinnasta, jolloin aluksen miehistön piti jättää laiva. Jerviksen miehistö pelasti eloonjääneet ja upotti palavan aluksen torpedoimalla. Aluksella oli saanut surmansa ainoastaan 15 henkeä. Jervis palasi Aleksandriaan mukanaan 650 tuhoutuneilta aluksilta pelastettua.
Annie Winquist
pienoiskuva|256x256px|Annie Winquist Annie Winquist (s. 2. kesäkuuta 1993) on norjalainen alppihiihtäjä, joka edustaa Lillehammer Skiclubia.
Nuorten MM-kilpailuissa Roccarasossa vuonna 2012 Winquist voitti kultaa supersuurpujottelussa ja hopeaa alppiyhdistetyssä. Alppihiihdon maailmancupissa Winquist kilpaili ensimmäisen kerran Schladmingin supersuurpujottelussa maaliskuussa 2012 sijoittuen 24:nneksi. Se on myös toistaiseksi hänen paras sijoituksensa maailmancupissa.
Kalininsko-Solntsevskaja
Kalininsko-Solntsevskaja on Moskovan metron kahdeksas linja. Linja avattiin 30. joulukuuta 1979.
Linjan itäisen osan pituus on 16,3 ja läntisen osan 24,8 kilometriä. Itäisessä osassa on kahdeksan asemaa ja läntisessä kaksitoista.
Asemat
Itäinen osa
Läntinen osa
Tove Lo
Tove Lo (oik. Ebba Tove Elsa Nilsson, s. 29. lokakuuta 1987 Tukholma, Ruotsi ) on ruotsalainen laulaja ja lauluntekijä.
Hän on julkaissut EP-levyn Truth Serum (2014) sekä kolme studioalbumia, joista ensimmäinen on Queen of the Clouds (2014). Hänellä on levytyssopimus Universal Music -levy-yhtiön kanssa. Toinen studioalbumi Lady Wood julkaistiin 28. lokakuuta 2016. Kolmas studioalbumi Blue Lips julkaistiin vuonna 2017. Neljännen studioalbuminsa Sunshine Kitty Tove Lo julkaisi 20. syyskuuta 2019.
Lapsuus ja nuoruus
Tove Nilsson kasvoi tukholmalaisessa Djursholmin esikaupungissa. Hänen äitinsä on psykologi ja isä yrittäjä. Kumpikaan ei ole erityisen musikaalinen. Hän sai lempinimen ”Tove Lo” jo lapsena lumouduttuaan eläintarhassa näkemästään Tove-nimisestä ilveksestä ( ’ilves’), ja ryhtyessään muusikoksi hän alkoi käyttää sitä taiteilijanimenään.
Koulutus
Tove Lo on opiskellut Rytmus-musiikkilukiossa. Aloittaessaan opiskelunsa hän ei tuntenut itseään erityisen lahjakkaaksi. Lukio ei pitänyt pop-musiikkia kovinkaan suuressa arvossa, vaan panosti enemmän jazzin, rockiin ja souliin. Periksiantamattoman työn tuloksena Tove Lo pystyi asteittain kehittämään omaperäistä tyyliään. Vähitellen hän alkoi myös luottaa itseensä esiintyjänä ja kertoo hyötyneensä eniten juuri esiintymiskammon yli pääsemisestään. Hän kertoi myös, ettei hän keskity niinkään laulutekniikkaan vaan laulun merkitykseen.
Alkuvaiheet
2000-luvun alkupuolella Tove Lo aloitti soittouransa silloisen poikaystävänsä kanssa rock-yhtyeessä nimeltä Tremblebee. Yhtye kuitenkin hajosi heidän parisuhteensa päätyttyä. Samoihin aikoihin Tove Lo hankki ensimmäisen oman studionsa, joka oli hänen serkkunsa omistama vaja. Kertomansa mukaan hän kadotti ajantajunsa ja sulkeutui kylmään vajaan päiväkausiksi tekemään musiikkia. 23-vuotiaana hän sai sopimuksen Warner Chappell -kustannusyhtiön kanssa. Siellä Tove Lo on ollut kirjoittamassa kappaleita muille artisteille, kuten Icona Popille, Cher Lloydille ja Girls Aloudille.
2012–2013: Sooloura ja läpimurto
Tove Lon ensimmäisen single, ”Love Ballad”, julkaistiin vuonna 2012. Hän sai kuitenkin enemmän huomiota maailmalla vasta kappaleiden ”Habits” ja ”Out of Mind” myötä. Tove Lon kappaleissa heijastui vahvasti hänen oma elämänsä, joista suurimman painon saavat huumeet ja rakkauselämä. Tove Lo kertoi haastatteluissaan kappaleidensa olevan hänelle tilaisuus olla rehellinen ihmissuhteistaan. Hän ei pelkää leimautumista, vaikka kertookin henkilökohtaiset tarinansa avoimesti.
Yhteistyö Hippie Sabotagen kanssa nosti Tove Lon Hot100US-listan 45. sijalle. Remix nousi myös iTunesin listoille Ellie Gouldingin jaettua sen Twitterissä. Tove Lo on nauttinut suosiosta myös muiden yhteistyöbiisien kautta. Vuonna 2013 julkaistut Lucas Nordin ”Run On Love” sekä Seven Lions with Myon and Shane 54 -kollektiivin ”Strangers” toivat hänen uralle nostetta kansainvälisesti.
2014: Truth Serum ja konsertit ulkomailla
Tove Lo julkaisi EP:n Truth Serum 3. maaliskuuta 2014. Levyn keskeisenä teemana oli hänen seurustelusuhteensa päättyminen. Levyä kehuttiin jo ennen sen ilmestymistä ja se oli 39. Heatseekers Albums -listalla ja 25. Ruotsin virallisella albumilistalla.
Tove Lo esiintyi ensimmäisen kerran Suomessa Helsingin Tavastia-klubilla 25. maaliskuuta 2014. Lo on esiintynyt myös muualla maailmalla, kuten New Yorkissa ja Lontoossa.
2016–2017: Lady Wood ja Blue Lips
Helmikuussa 2016 Tove Lo tuotti "Scars" -kappaleen joka esiintyi samana vuonna julkaistussa Outolintu-sarja: Uskollinen -elokuvassa. Lokakuussa 2016 ilmestyi artistin toinen studioalbumi Lady Wood, jolta julkaistiin kaksi singleä: "Cool Girl" ja "True Disaster".
Ruma (kaupunki)
Ruma on kaupunki Serbiassa Vojvodinan autonomisessa maakunnassa. Vuoden 2011 väestönlaskennassa Ruman kaupungin väkiluku oli noin 30 100. Se on Ruman kunnan keskustaajama, ja koko kunnan väkiluku oli 60 000.
Tove Lo
Vaikutteet
Uransa alussa Tove Lo otti musiikillisia vaikutteita Kurt Cobainin ja Nirvanan Grunge-tyylistä. Vaikka hän myöhemmin vaihtoi grungesta poppiin, niin hänen dynamiikan käytössään (rauhalliset säkeet, pauhaavat kertosäkeet) on havaittavissa edelleen Nirvanalta kumpuavia vivahteita. Tove Lon idoli on Beyoncé, jota hän on kuvaillut sekä ulkonäöltään että lauluääneltään täydelliseksi. Tyyli-idolikseen hän on maininnut Janis Joplinin.
Tove Lo tunnetaan myös siitä, että hänellä on tapana vilauttaa paljaita rintojaan lavalla esiintyessään.
Ruma (kaupunki)
thumb|100 px|left|Ruman ortodoksikirkko thumb|100 px|left|Ruman katolinen kirkko
Tove Lo
Vaikutteet
Tove Lo on myöntänyt käyttäneensä huumeita, ja menneensä kokeiluissaan joskus liiallisuuksiin. Impulsiivisuutta hän pitää sekä hyvänä että huonona ominaisuutenaan.
Ruma (kaupunki)
Historia
Ensimmäistä asutusta alueelle perustivat osmanit, jotka perustivat Rumaksi nimitetyn asutuksen sinne vuonna 1566. Silloin Ruma oli 49 talon kylä, ja asukkaat lähinnä serbejä. Kylässä oli myös kirkko ja kolme pappia.
Ruma siirtyi Habsburgien vallan alle vuonna 1718. Ruman kylän lähelle perustettiin Ruman kaupunki vuonna 1746. Väestö koostui serbeistä ja saksalaisista. Vuoteen 1910 mennessä Ruma oli kasvanut 49 000 asukkaan kokoiseksi. 23 000 puhui serbiaa, 15 500 saksaa, 6 000 unkaria ja 4 000 kroatiaa.
Itävalta-Unkarin hajottua 24. marraskuuta 1918 Rumasta tuli osa Sremin aluetta, Srem osana Serbian kuningaskuntaa.
Erivapaus
Erivapaus eli dispanssi tarkoittaa poikkeuksen myöntämistä yleisestä oikeussäännöstä yksittäisessä tapauksessa. Erivapaus on keino lieventää lain säännöksiä muuttamatta itse lakia.
Hallitusmuoto 1919
Vuoden 1919 hallitusmuodon 29 §:n mukaan tasavallan presidentillä oli oikeus suoda vapautus lain säännöksistä niissä tapauksissa, joissa oikeus sellaisen erivapauden myöntämiseen oli erikseen laissa sallittu. Erivapauden saaminen tuli kyseeseen vain niissä tapauksissa, jossa se nimenomaisen lain säännöksen mukaan oli luvallinen.
Vakiintuneen käytännön mukaisesti asetuksen säännöksistä voitiin myöntää erivapaus ilman eri säännöstä, ellei erivapauden myöntämistä ollut nimenomaisella säännöksellä tai tavanomaisesti kielletty.
Erivapaus virkaan
Erivapaus on yksittäistapauksessa myönnettävä poikkeus kelpoisuussäännöksistä. Varsinaisesta erivapaudesta on kyse silloin, kun poiketaan asetuksen tai sitä ylemmänasteisen säädöksen normista. Valtion virkamieslain mukaan valtioneuvosto voi erityisistä syistä myöntää erivapauden asetuksella säädetyistä kelpoisuusehdoista, paitsi tuomarin virkaan pääsemistä varten.
Lakiviitteet
<references group=L />
Lumikorento
Lumikorento (Boreus westwoodi) on pienikokoinen, kärsäkorentojen (Mecoptera) lahkoon kuuluva lentokyvytön ja psykrofiilinen (kylmää sietävä) hyönteislaji. Se on vähälajisen lumikorentojen heimon ainoa edustaja Suomessa. Nimensä mukaisesti sen voi tavata esimerkiksi keväthangilta.
Malcolm Arnold
pienoiskuva|Malcolm Arnold. Malcolm Henry Arnold (21. lokakuuta 1921 Northampton, Britannia – 23. syyskuuta 2006 Norfolk, Britannia) oli brittiläinen taide- ja viihdemusiikin säveltäjä.
Elämä
Arnold opiskeli Royal College of Musicissa ennen kuin liittyi trumpetistiksi Lontoon filharmoniseen orkesteriin. 1940-luvun loppupuolella hän omistautui täysin säveltämiselle.
Arnold kärsi vanhemmiten mielenterveysongelmista ja yhä pahenevasta alkoholismista, kunnes muuan Anthony Day otti hänet 1980-luvun puolivälissä hoitoonsa ja suojelukseensa. Arnold toipui, eli vielä parikymmentä vuotta ja sai sävellettyä muun muassa yhdeksännen sinfoniansa.
Lumikorento
Elinkaari
Lumikorento viettää suurimman osan aikuiselämästään lumikerroksen alla, mutta ajoittain, lauhoina talvipäivinä, niitä voi löytää liikkumasta lumella. Koska eläimellä ei ole siipiä, se liikkuu kävelemällä tai hyppimällä. Suomessa lajia tavataan koko maassa. Naaraat tuottavat munia koko talven ajan. Lumikorennon toukat käyttävät ravinnokseen sammalia ja koteloituvat maahan.
Malcolm Arnold
Musiikki
Arnoldin musiikki on pääosin tonaalista. Hänen teoksissaan on toisinaan vaikutteita Hector Berliozin musiikista. Joskus häntä on myös vertailtu Jean Sibeliukseen. Arnoldin tärkeimpinä teoksina pidetään hänen yhdeksää sinfoniaansa. Hän sävelsi lisäksi muun muassa lukuisia konserttoja, tanssisarjoja sekä divertimenton huilulle, oboelle ja klarinetille.
Lumikorento
Elinkaari
Täysikasvuiset korennot kuoriutuvat syksyllä ja niitä voi tavata koko talven ajan, lokakuusta huhtikuuhun, joskin kovilla pakkasjaksoilla hyönteiset pysyvät lumen alla näkymättömissä. Korennolla on useita sopeutumia talviolosuhteissa elämiseen. Siivet ovat surkastuneet ja siipilihasten puuttuminen auttaa säästämään eläimen energiavaroja.
Malcolm Arnold
Musiikki
Arnold sävelsi musiikin yli 130 elokuvaan, tunnetuimpana vihellysmarssi David Leanin ohjaamassa elokuvassa Kwai-joen silta (1957). Hän sai elokuvan musiikista Oscar-palkinnon.
Lumikorento
Poikkeuksellinen kylmänsieto
Lumikorennot voivat liikkua alimmillaan −2 °C:n lämpötilassa.
Malcolm Arnold
Musiikki
Arnold toimii kapellimestarina Deep Purple -yhtyeen ja Royal Philharmonic Orchestran albumilla Concerto for Group and Orchestra (1969), jonka musiikin sävelsi yhtyeen kosketinsoittaja Jon Lord.
Lumikorento
Poikkeuksellinen kylmänsieto
Lumikorennon kylmänsieto-ominaisuudet selittyvät sillä, että korennon elimistö tuottaa jäätymistä estäviä aineita. Jäätymisenestoaineiden avulla hyönteisen kehon nesteiden jäätymispiste on –6,4 °C.
Bir Hakeimin taistelu
Bir Hakeimin taistelu oli toisen maailmansodan taistelu, joka käytiin 26. toukokuuta – 11. kesäkuuta 1942 Erwin Rommelin johtaman Saksan Afrikan-armeijan ja Marie Pierre Koenigin johtamien Vapaan Ranskan joukkojen välillä Bir Hakeimissa Libyassa. Vapaan Ranskan joukot viivyttivät Rommelin joukkoja 16 päivän ajan ennen perääntymistään ja antoivat näin liittoutuneiden joukoille aikaa ryhmittyä uudelleen ja organisoida puolustusta El Alameinissa.
Nanya
Nanya Technology taiwanilainen DRAM-piirien valmistaja. Yritys on perustettu vuonna 1995 ja sen toimintaa ohjaa Nan Ya Plastics -yhtiö.
Yhtiö on ilmoittanut saaneensa valmiiksi oman tutkimuksena 10 nanometrin DRAM-piirien teknologiaan ja aloittavansa tuotannon vuoden 2020 toisella puoliskolla. pienoiskuva|Nanyan valmistama muistipiiri.
Tähkähännät
Tähkähännät (Achyranthes) on revonhäntäkasvien (Amaranthaceae) heimoon kuuluva kasvisuku. Sukuun kuuluu ainakin 12 lajia, joiden lisäksi sukuun on kuvattu 70 muutakin lajia, mutta niiden taksonominen asema on toistaiseksi epäselvä.
PJ Harvey
Polly Jean Harvey (9. lokakuuta 1969 Bridport, Dorset) on brittiläinen muusikko, laulaja-lauluntekijä, multi-instrumentalisti, runoilija ja säveltäjä.
PJ Harvey syntyi Bridportin kaupungissa Dorsetin kreivikunnassa Ray and Eva Harveyn perheen toisena lapsena. Vanhemmilla oli kivilouhintayritys. PJ Harveylla on yksi sisarus: vanhempi veli nimeltään Saul. Harvey eli lapsuutensa ja nuoruutensa perheen maatilalla Corscomben kylässä. Hän kävi lapsuudessa koulunsa Beaminsterin kylässä ja koulussa hän myös kävi kitaratunneilla joissa opettajana toimi laulaja-lauluntekijä Steve Knightley. Harveyn vanhemmat olivat aktiivisia musiikkifaneja ja harrastajia. He tutustuttivat tyttärensä kattavasti Bluesiin ja mm. Captain Beefheartin ja Bob Dylanin musiikkiin, jotka kaikki toimivat merkittävinä vaikuttajina PJ Harveyn uralla. Vanhemmat myös järjestivät muusikkojen kokouksia, majoituksia ja pienimuotoisia keikkoja. Yksi perheen parhaita ystäviä oli Ian Stewart.
Teini-ikäisenä Harvey aloitti saksofonin soiton ja liittyi instrumentaalimusiikkia soittavaan oktettiin nimeltä Bologne. Hän toimi myös kitaristina ja laulunkirjoittajana folkduossa nimeltään Polekats.
Koulun lopettamisen jälkeen Harvey jatkoi opintojaan Yeovil Collegessa ja osallistui kuvataidekursseille.
Kesällä 1988 tuolloin 18-vuotias Harvey liittyi yhtyeeseen nimeltä Automatic Dlamini. Hän oli mukana bändissä tammikuuhun 1991, kunnes siirtyi soolouralle.
Hän on julkaissut soololevynsä nimellä PJ Harvey, mutta aloitti uransa samannimisessä triossa, johon kuuluivat hänen lisäkseen rumpali Robert Ellis ja basisti Steve Vaughan. Trio hajosi vuonna 1993 kahden studioalbumin jälkeen. PJ Harvey tutustui Ellisiin (ja pitkäaikaiseen yhteistyökumppaniinsa John Parishiin) heidän soittaessaan Automatic Dlaminissa.
Harvey debytoi vuonna 1992 albumilla Dry. Hän sai kriitikoilta positiivista palautetta omaperäisestä tyylistään ja tavastaan tehdä musiikkia. Harveyta on usein verrattu myös toiseen naisrockartistiin, yhdysvaltalaiseen Patti Smithiin. Molemmat ovat uurtaneet uraa omalla persoonallisella tavallaan miesvaltaisessa rockbisneksessä.
Harvey voitti vuonna 2001 arvostetun Mercury Prize -palkinnon levyllään Stories from the City, Stories from the Sea. Lisäksi hän on ollut ehdolla seitsemän BRIT Awardsin, viiden Grammy-palkinnon ja kahden muun Mercury Prizen saajaksi. Musiikkilehti Rolling Stone nimesi 22-vuotiaan Harveyn vuoden 1992 parhaaksi uudeksi naisartistiksi ja laulaja-lauluntekijäksi sekä vuoden 1995 parhaaksi artistiksi. Lisäksi Harveyn levyt Rid of Me (1993) ja To Bring You My Love (1995) valittiin lehden 500 Greatest Albums of All Time -listalle vuonna 2003. Q Magazine -lehden lukijat äänestivat PJ Harveyn parhaaksi naisrockartistiksi vuonna 2002.
Jalkapallon Euroopan cupin kausi 1968–1969
Jalkapallon Euroopan cupin kausi 1968–1969 oli mestarijoukkueiden Euroopan cupin 14. kausi. Cupissa pelasi 27 joukkuetta, kun useat itäeurooppalaiset maat olivat vetäytyneet kilpailusta Euroopan poliittisten jännitteiden seurauksena. Loppuottelu pelattiin Estadio Santiago Bernabéulla, Madridissa 28. toukokuuta 1969. Italialainen AC Milan voitti loppuottelussa alankomaalaisen Ajaxin 4–1. Piero Prati teki loppuottelussa hattutempun eli kolme maalia.
Kauden paras maalintekijä oli yhdeksän maalia tehnyt, välierissä karsiutuneen Manchester Unitedin Denis Law, joka teki maaleistaan seitsemän ensimmäisen kierroksen otteluissa irlantilaisseura Waterfordia vastaan.
Riikka Talvitie
Riikka Maria Talvitie (s. 13. syyskuuta 1970, Helsingin maalaiskunta) on suomalainen säveltäjä, musiikin maisteri ja oboisti.
Hän on opiskellut oboen soittoa vuodesta 1984 alkaen. Hän aloitti oboensoiton opiskelun Sibelius-akatemiassa Helsingissä vuonna 1990. Osana opintojaan Talvitie opiskeli Pariisin konservatoriossa 1995–1996. Hän opiskeli oboensoittoa Jean-Louis Capezzalin ja Jacques Tysin ohjauksessa ja sävellystyötä Gérard Griseyn johdolla. Valmistuttuaan 1997 hän aloitti viisivuotiset sävellysopinnot säveltäjä Tapio Nevanlinnan ja professori Paavo Heinisen kanssa. Hän opiskeli elektroakustista elävää musiikkia IRCAM issa Philippe Leroux’n ohjauksessa vuosina 2001–2002.
Opintojensa aikana hän on ottanut osaa useisiin mestarikursseihin, joiden opettajia ovat olleet Magnus Lindberg, Jouni Kaipainen, Anders Hillborg, Esa-Pekka Salonen ja Mark-Anthony Turnage.
Riikka Talvitie sai viisivuotisen taiteilija-apurahan vuonna 2014 ja 2022 hänelle myönnettiin musiikin valtionpalkinto.
Mia Mironoff
Mia Marjukka Mironoff (ent. Liski, ent. Klemola, s. 7. toukokuuta 1967 Lahti) on suomalainen tanssitaiteilija, rehtori, näyttelijä ja kulttuurivaikuttaja. Hän valmistui vuonna 1995 Teatterikorkeakoulusta tanssitaiteen maisteriksi.
Ura
Mia Mironoff valmistui tanssitaiteen maisteriksi vuonna 1995 Teatterikorkeakoulun tanssitaiteen laitokselta. Opintojensa jälkeen hän toimi freelance-tanssijana ja näyttelijänä pääkaupunkiseudulla ja New Now Dancers -tanssiryhmässä Tanskassa.
Vuodesta 1990 Mironoff on ollut perustajajäsenenä improvisoituun musiikkiin ja tanssiin erikoistuneessa Suomussalmiryhmässä esiintymällä lukuisissa ryhmän esityksissä sekä osallistumalla tuotantojen suunnitteluun. Ryhmä palkittiin taiteellisesta läpimurrostaan Kritiikin Kannuksilla vuonna 1993, Vuoden valopilkku -kunniamaininnalla 1995 ja Nuori-Suomi-palkinnolla 1996.
Vuosina 1997–2000 Mironoff vieraili Lahden kaupunginteatterissa toimien näyttelijänä, tanssijana sekä koreografina. Tärkeimmät koreografiset tuotantonsa hän on toteuttanut yhteistyössä Lahden Kansainvälisen Urkuviikon kanssa vuosina 1998–2000 (Visions, Tango del alma Mia, Musical Mystery Tour).
Vuodesta 2004 syksyyn 2016 Mironoff työskenteli lehtorina ja tanssin vastuuopettajana Lahden ammattikorkeakoulun Musiikki- ja draamainstituutissa sekä vuodesta 2016 Muotoiluinstituutin oppilaitoshallinnossa kehittäen oppilaitoksen ohjauspalveluja ja kouluttaen henkilökuntaa. Vuodesta 2018 Mironoff on toiminut Nurmijärven tanssiopiston rehtorina.
Mironoff on toiminut Sisä-Suomen tanssin aluekeskuksen alaisuudessa toimivan Lahden seudun tanssin ammattilaiset ry:n puheenjohtajana. Mironoff toimi Hämeen taidetoimikunnan puheenjohtaja kaudella 2017–2018.
Mironoffin viimeisimpiä televisiotöitä ovat olleet Ou nou! -sarja Nelosella, syyskaudella 2002 TV1:llä esitetty Tosi kuin vesi -nuortensarja sekä Firman tähdet -sarja, jossa hän toimi koreografina.
Yksityiselämä
Mia Mironoff ja näyttelijä Petri Liski olivat naimisissa 1995–2016. Heillä on kaksi lasta (2002, 2006).
Sulfonyyli
Sulfonyyli on orgaanisessa kemiassa funktionaalinen ryhmä, joka on peräisin sulfonihaposta kun siitä on poistettu hydroksyyliryhmä. Sulfonyyliryhmän yleinen kaava voidaan kirjoittaa: R-S(=O)2-R'. Sulfonyyliryhmien nimet muodostetaan -syyli-päätteellä, kuten esimerkiksi tosyylikloridissa (p-tolueenisulfonyylikloridi, CH3C6H4SO2Cl) tai mesyylikloridissa (metyylisulfonyylikloridi, CH3SO2Cl).
Ujous
Ujous on arkuutta uusien ihmisten edessä tai yllättävissä sosiaalisissa tilanteissa. Tällöin ujo ihminen kiusaantuu ja tuntee itsensä epämukavaksi, ja hänen on vaikea olla vuorovaikutuksessa ja ilmaista itseään. Tuntemukseen voi liittyä nolostumista ja häpeää. Usein ujous liittyy vain kohtaamisen alkuvaiheeseen ja hälvenee kun henkilö tutustuu toisiin.
Ujous voi olla synnynnäinen temperamenttipiirre eli luonteenpiirre, jolla on biologinen pohja. Lapsilla on ujo ja varautunut ikäkausi ennen kuin he ovat saaneet itsevarmuutta toimia ryhmässä ja vuorovaikutuksessa. Ujous kehittyy eri tavoin eri ympäristöissä. Oman ujoutensa ilmenemiseen voi vaikuttaa omalla käyttäytymisellään, kuten näyttämällä itsevarmalta ja puheliaalta.
Ujous voi johtaa siihen elämää rajoittavaan haitalliseen kierteeseen, että ihminen alkaa vältellä kaikkia uusia ja ahdistusta aiheuttavia tilanteita.
Ujouteen liittyy usein herkkyyttä, myötätuntoa ja kykyä kuunnella ja ymmärtää muita. Ujous ei välttämättä kerro rohkeuden puutteesta, huonosta itsetunnosta tai haluttomuudesta olla muiden ihmisten kanssa. Ujo ihminen voi vaikuttaa ylimieliseltä tai vihamieliseltä silloinkin kun ei sitä ole. Ujo ihminen saattaa yrittää kätkeä ujoutensa sarkasmiin ja kriittisyyteen, jolloin hänestä syntyy kuva kylmänä ja tunteettomana.
On usein mahdotonta piilottaa ujous muilta ihmisiltä. Ujouden merkkejä voivat olla esimerkiksi puhevaikeudet, änkytys, mumina, epäröinti, punastelu, vapina ja hikoilu.
Hollihaan puisto
Hollihaan puisto on Oulun keskusta-alueen toiseksi suurin puisto. Puisto kattaa noin kolmasosan Hollihaan kaupunginosasta Oulussa. Puistoa rajaavat lännessä Oulujoen suistoalue, pohjoisessa Sonnisaari ja Kuusiluodon vanha puukaupunkialue, idässä Oulun urheilutalo ja Hollihaan päiväkoti sekä etelässä Puistokadun varren kerrostalot, joista näkyvimpänä Nuottalan kerrostalo.
Antti Kerälä
Antti Kerälä (s. 3. helmikuuta 1987 Hattula) on suomalainen jääkiekkoilija. Hän on pelipaikaltaan keskushyökkääjä, mutta Kerälä osaa pelata myös laidassa.
Ura
220px|thumb|left|Antti Kerälä [[Mestis-joukkue Jokipoikien paidassa huhtikuussa 2010.]] Kerälä on Hämeenlinnan Pallokerhon kasvatti. Hän oli kaudella 2003–2004 seuran B-nuorten paras syöttäjä 18 syöttöpisteellään. Kaudella 2004–2005 Kerälä oli joukkueen paras pistemies ja syöttäjä tehoilla 9+31=40. Hän pelasi osan samasta kaudesta myös HPK:n A-nuorissa. Kerälä jakoi karsintasarjassa joukkueen sisäisen pistepörssin voiton kolman muun pelaajan kanssa tehoilla 2+3=5. Kaudella 2006–2007 hän oli tehoilla 9+16=25 HPK:n toiseksi paras pistemies Joona Karevaaran jälkeen. Karsintasarjassa Kerälä oli joukkueen paras pistemies ja syöttäjä tehoilla 6+8=14. Hän debytoi kauden aikana myös miesten peleissä pelattuaan kaksi Mestis-ottelua alle 20-vuotiaiden maajoukkueessa.
Kauden 2007–2008 Kerälä pelasi pääosin HPK:n A-nuorissa. Hän oli joukkueen paras pistemies ja syöttäjä tehtyään 26 runkosarjaottelussa tekemillään tehoilla 16+26=42. Kerälän piste per peli -tahti (1.62) oli koko A-nuorten SM-liigassa yli puolet kaudesta pelanneista paras. Joulukuussa 2007 HPK lainasi Kerälän alustavasti loppukauden kattavalla sopimuksella Mestis-joukkue TuTon vahvuuteen. Hän pelasi siellä vain neljä ottelua tehopistein 2+1=3, kunnes Kerälä palasi yhdessä Joona Karevaaran kanssa loppukaudeksi HPK:n SM-liigajoukkueeseen paikkaamaan joukkueen loukkaantumisista aiheutunutta hyökkääjäpulaa. Kerälä teki liigadebyyttinsä 19. tammikuuta 2008 vieraissa Tampereen Ilvestä vastaan. Liigauransa avausmaalin hän teki kolmannessa ottelussaan 29. tammikuuta 2008 myöskin vieraissa Ilvestä vastaan. Kerälä sai ottelussa myös syöttöpisteen Harri Tikkasen tekemään maaliin. Hän pelasi kauden aikana kaikkiaan seitsemän SM-liigaottelua. Kerälä pelasi loppukauden pääosin HPK:n A-nuorissa, joiden sisäisen pistepörssin voiton hän jakoi pudotuspeleissä Joona Karevaaran ja Juho Hyvärisen kanssa tehoilla 2+4=6.
Elokuussa 2008 HPK lainasi Kerälän ja Sami Lähteenmäen TuTon Mestis-joukkueeseen. Molemmat kuitenkin jättivät joukkueen lokakuussa ja TuTon tiedotteen mukaan he "eivät kotiutuneet Turkuun". Pari päivää myöhemmin HPK lainasi Kerälän toistaiseksi voimassa olevalla sopimuksella toiseen Mestis-joukkueeseen, Lempäälän Kisaan. Hän pelasi siellä 12 ottelua, jonka jälkeen Kerälä palasi HPK:n vahvuuteen. Hän pelasi kahdeksan SM-liigaottelua tehopistein 0+2=2 sekä yhden ottelun A-nuorissa samoilla tehoilla, kunnes tammikuussa 2009 Kerälä siirtyi loppukaudeksi 2008–2009 lainalle jo kauden kolmanteen Mestis-joukkueeseensa, Mikkelin Jukureihin. Jukureissa lainalla pelannut Tuomas Muhonen siirtyi puolestaan HPK:n vahvuuteen. Yhteensä Kerälä teki kauden aikana Mestiksessä yhteensä 28 runkosarjaottelussa tehot 9+12=21.
Kaudeksi 2009–2010 Kerälä siirtyi jatkamaan Mestis-uraansa vuoden mittaisella sopimuksella Jokipoikiin. Hän teki 45 runkosarjaottelussa tehot 10+38=48, joilla Kerälä oli joukkueen paras pistemies. Kerälä sijoittui koko Mestiksen syöttöpörssissä toiseksi edellään vain TuTon Tuukka Pulliaisen jälkeen sekä jakoi pistepörssin seitsemännen sijan TuTon Jussi Tapion kanssa. Kerälä jakoi tehoilla 6+7=13 koko pudotuspelien pistepörssin voiton KooKoon Ville-Vesa Vainiolan kanssa sekä syöttöpörssin voiton neljän muun pelaajan kanssa. Hän voitti kauden päätteeksi Mestiksen mestaruuden. Kerälä valittiin sarjan herrasmiespelaajaksi ja ensimmäiseen tähdistökentälliseen. Jokipojat kohtasi SM-liigakarsinnoissa Tampereen Ilveksen, jolle joukkue kuitenkin hävisi otteluvoitoin 4–1.
Kaudeksi 2012–2013 Kerälä siirtyi kaksivuotisella sopimuksella Kalevan Palloon. Hän pelasi kauden aikana paljon myös laitahyökkääjänä ja sai joukkueen vakiohyökkääjistä vähiten jääaikaa. Kerälä teki 57 runkosarjaottelussa tehot 10+14=24. Hän oli pudotuspeleissä KalPan paras pistemies Sakari Salmisen kanssa tehtyään kolmessa ottelussa tehot 2+2=4. Kausi 2013–2014 Kerälällä alkoi tehopisteiden valossa vaatimattomasti, kun hän teki 12 pelaamassaan runkosarjaottelussa vain yhden syöttöpisteen. KalPa tiedotti purkaneensa Kerälän sopimuksen lokakuussa 2013, hän pysyi kuitenkin seuran sopimuspelaajana. Marraskuussa KalPa lainasi Kerälän kasvattajaseuraansa Hämeenlinnan Pallokerhoon joutaukoon asti kestäneellä sopimuksella. Joulukuussa hänen lainasopimustaan jatkettiin kauden loppuun.
Kerälä siirtyi vuoden mittaisella sopimuksella Porin Ässiin kaudeksi 2014–2015. Syyskuussa 2015 hän teki joukkueen kanssa vuoden mittaisen ja marraskuun loppuun asti ulottuneen koeajan sisältävän sopimuksen oltuaan alkukauden 2015–2016 ilman sopimusta. Kerälä sai koejaksonsa päätteeksi loppukauden jatkosopimuksen. Hän jakoi 23 syöttöpisteellään Ässien sisäisen syöttöpörssin voiton Juha Kiilholman kanssa ja teki runkosarjassa kaikkiaan 30 tehopistettä. Kerälä jakoi myös joukkueen sisäisen tehotilaston voiton Niko Ojamäen kanssa lukemalla +12. Tammikuussa 2016 hän teki vuoden mittaisen jatkosopimuksen Ässien kanssa.
Kaudella 2016–2017 Kerälä onnistui pelaamaan Ässissä 51 runkosarja- ja kaksi playoff-ottelua keräämättä ainuttakaan jäähyminuuttia. Kauden 2017–2018 kynnyksellä hän siirtyi vuoden mittaisella sopimuksella Tanskan Metal Ligaenin Herning Blue Foxiin. Kaudeksi 2018–2019 Kerälä siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan Löwen Frankfurtiin. Syyskuussa 2019 hän siirtyi lyhyellä sopimuksella samassa liigassa pelaavaan ESV Kaufbeureniin ensisijaisesti paikkaamaan maanmiehensä Jere Laaksosen loukkaantumista. Marraskuussa Kerälän sopimusta jatkettiin kauden 2019–2020 loppuun. Kauden jälkeen, huhtikuussa 2020 Kaufbeuren ilmoitti, että Kerälän sopimusta ei jatketa. Kerälä teki kaudeksi 2020–2021 sopimuksen Aasian jääkiekkoliigassa pelaavan Nikkō Ice Bucksin kanssa.
Vartiolaiva Tavi
HMC Protector on Yhdistyneen kuningaskunnan rajavartiolaitoksen vartiolaiva. Alun perin VL Tavina operoinut alus kuului Suomenlahden merivartiostolle, jolloin sen kotisatamana oli Helsinki. Alus oli pääasiassa Suomenlahdella. Henkilöstöä aluksella oli 13. Se oli avovesikaudella käytössä ollut monitoimialus, joten sitä voitiin käyttää rajavartio- ja meripelastustehtävien lisäksi ympäristönsuojelu- ja maanpuolustustehtäviin.
Telkkä-luokan aluksista luovuttiin vuodesta 2014 alkaen, koska niitä ei voi käyttää talviolosuhteissa, eikä niiden käytölle ole saatu määrärahoja. Ne korvattiin yhdellä suuremmalla aluksella, joka rakennettiin STX Finlandin Rauman telakalla. Uusi VL Turva aloitti operatiivisen toiminnan 24. kesäkuuta 2014.
Tavi laitettiin myyntiin tammikuussa 2013, jolloin Ison-Britannian ja Pohjois-Irlannin yhdistyneen kuningaskunnan rajavartiolaitos osti sen. Aluksen uudeksi nimeksi tuli HMC Protector.
M/S Midnatsol
M/S Midnatsol on Norjan Hurtigruten-reitillä, Kirkkoniemestä Bergeniin liikennöivä Hurtigruten Group ASA -varustamon vuonna 2003 Norjassa valmistunut laiva. Laiva on 135,7 metriä pitkä, ja 21,5 metriä leveä. Aluksen nopeus on 16 solmua, ja bruttovetoisuus 16 140. Aluksella on yhdeksän kantta, ja sen matkustajakapasiteetti on tuhat henkeä.
Rakentaminen
Alus tilattiin Fosen Mekaniska Verkstediltä Rissasta Norjasta. Alus laskettiin vesille 26. huhtikuuta 2002 Bruces Shipyardilta Landskronasta, minkä jälkeen se hinattiin varustettavaksi Rissaan. Alus luovutettiin maaliskuussa 2003 Tromssaan Norjaan rekisteröidylle Troms Fylkes DS:lle.
Liikennöintihistoria
Alus saapui 21. maaliskuuta 2003 Hampuriin, missä se kastettiin seuraavana päivänä. Alus aloitti 14. huhtikuuta Bergenin ja Kirkenesin välisen liikenteen.
Muuta
Norjan televisio on kuvannut laivalla sarjaa Matkantekoa Hurtigrutenilla (Hurtigruten 365), jota YLE on näyttänyt TV2:lla.
KSM
KSM on losangeleslainen tyttöbändi. Kesällä 2009 bändi esiintyi Demi Lovaton kiertueella. Bändi julkaisi debyyttialbuminsa Read Between The Lines syyskuussa 2009. Julkaisun yhteydessä iTunes-musiikkipalvelu nosti levyn nimibiisistä tehdyn sinkun viikon singleksi.
Gran Canarian lentoasema
Gran Canarian lentoasema on kansainvälinen lentoasema Gran Canarialla Espanjan Kanariansaarilla. Se sijaitsee saaren itäpuolella Gandonlahden rannalla Ingenion ja Telden kuntien alueella. Etäisyyttä saaren pääkaupunkiin Las Palmasiin on 18 kilometriä ja saaren eteläisiin matkailukeskuksiin 25.
Gran Canarian lentoasema on yli 10 miljoonalla vuosittaisella matkustajallaan Kanariansaarten vilkkain ja Espanjan viidenneksi vilkkain lentoasema. Lentoaseman yhteydessä on myös Espanjan ilmavoimien 46. lennoston (Ala 46) tukikohta, josta käsin operoi F-18-hävittäjin varustettu Kanariansaarten ilmapuolustuksesta vastaava 462. laivue (Escuadrón 462).
San Andrés (saari)
San Andrés on Kolumbialle kuuluva korallisaari, joka sijaitsee Karibianmeressä, Nicaraguan rannikon edustalla. Saari on vain 11 kilometriä pitkä, mutta se on erittäin suosittu matkailukohde Kolumbiassa. Matkailu on keskittynyt etenkin saaren pohjoispäähän San Andrésin kaupunkiin.
Ainoat saarella tavatut, sen luontaiseen eläimistöön kuuluvat maalla elävät nisäkäslajit ovat lepakoihin kuuluvat jamaikanhedelmäleikko (Artibeus jamaicensis, nimistötoimikunnan ehdottama uusi suom. nimi on jamaikanhankko ) ja sukashännäkkö (Molossus molossus). Myös koko San Andrésin saaristossa, joka käsittää San Andrésin, Providencian ja Santa Catalinan lisäksi joukon atollisaaria, ainoat luontaiset maalla elävät nisäkäslajit ovat lepakoita. Merinisäkkäitä, kuten valaita, tavataan lisäksi saaristossa ajoittain aivan rantojen tuntumassakin.
Aiheesta muualla
thumb|left|240px|San Andrésin rannikkoa.
Kyklooppi
Kyklooppi voi tarkoittaa ainakin seuraavia:
Hobitti eli sinne ja takaisin
Hobitti eli sinne ja takaisin on J. R. R. Tolkienin kirjoittama fantasiaromaani, joka kertoo hobitti Bilbo Reppulin seikkailusta velho Gandalfin ja 13 kääpiön kanssa.
Englanninkielinen alkuteos ilmestyi alun perin vuonna 1937. Idean kirjaan Tolkien sai korjatessaan opiskelijoidensa tekstejä. Vaikkei hän tiennyt miksi, hänen mieleensä juolahti lause: ”In a hole in the ground there lived a hobbit”, suomeksi ”Kolossa maan sisällä asui hobitti”. Yhdistämällä hobitit nuoruudestaan asti kehittelemäänsä Keski-Maahan Tolkien loi suuren suosion saavuttaneen romaaninsa.
Tolkienin alkuperäisteoksesta on julkaistu kaksi eri suomennosta: Lohikäärmevuori eli erään hoppelin matka sinne ja takaisin vuonna 1973 ja Hobitti eli sinne ja takaisin vuonna 1985.
Suomennokset
thumb|200px|left|Lohikäärmevuori, Hobitin ensimmäinen suomennos. Kannen on maalannut [[Tove Jansson.]] The Hobbitin suomennoksista ensimmäisenä ilmestyi Kustannusosakeyhtiö Tammen kustantama ja Risto Pitkäsen kääntämä Lohikäärmevuori eli erään hoppelin matka sinne ja takaisin vuonna 1973. Jo samana vuonna ilmestyi WSOY:ltä kuitenkin Eila Pennasen, Kersti Juvan ja Panu Pekkasen suomentamana ensimmäinen osa Tolkienin pääteoksesta Taru sormusten herrasta. Pitkäsen ja toisaalta Pennasen, Juvan ja Pekkasen linjat poikkesivat muun muassa erisnimikäännösten suhteen huomattavasti toisistaan, minkä vuoksi käännökset eivät toimineet luontevasti yhtenäisenä jatkumona. Sormuksen ritarien ensimmäinen laitos onkin varustettu suomentajien saatteella: